295 CRUCIFERAE. 296 



breviorque nunc nullus, sub stigmate passim bicornis; stigma aut simplex capitatum, aut bilo- 

 bum tuncque lobi placentis (nee valvis) oppositi, nunc divaricati, nunc erecti coalitique. Pla- 

 centae sutu rales parietales iilirormes. Ovula utplurimurn numerosa rarius pauca v. solitaria, 

 nunc pro ipsorum magnitudine v. funiculorum longitudine una nunc duplici serie disposita, rarius 

 pluribus ad quamvis placentam seriebus oriunda; pendula v. horizontalia, campylotropa rarissime 

 anatropa, fere ubique (an constanter?) epitropa, micropyle igitur in pendulis supera, erectis 

 infera, rhaphe v. ovuli dorso placentam v. dissepimentum spectante ; funiculus varius, subinde 

 dissepimento adnatus; integumenta 2. Fructus aut capsularis bivalvis, valvis a septo persistente 

 margine placentifero s. d. „replo" secedentibus, nunc elongatus et siliqua, nunc abbreviatus et 

 silicula dicitur; aut nucamentaceus indebiscens , aut trans versaliter in ar(iculos discedens (lo- 

 mentum). Seminum testa Crustacea,' saepius foveolata subindeque in alam expansa, nonnunquam 

 spermodermide (madefacta mucosa) obducta. Arillus deest. Embryo exalbuminosus, rarissime 

 strato albuminis carnosi immersUs, oleosus, amylo destitiitus, induplicatus v. curvatus rarissime 

 rectus; plumula inconspicua; cotyledoives semicylindricae v. planiuscule foliaceae, integrae v. 

 subinde partitae, saepissime supra radiculam cylindricam v. conicam pronae, rima commissurali 

 ei ant accumbentes (o =, Pleurorhizeae DC), aut incumbentes tuncque planae (o||, Notorhi- 

 zeae DC.) v. jtixta longitudinem plicatae radiculam foventes (o>>, Orthoploceae DC), rarius 

 spiraliter involutae (oil II, Spirolobeae DC) v. bis transversim plicatae (o|| || II, Diplecolobeae 

 DC), denique quoque irregulariter convolutae, sed rarissime, occurrunt. 



Herbae annuae biennes perennesque, rarius sujffruticosae, succo aqtteo subacrido. Radices 

 Jibrosae subindeque in biennibus napiformes. Caulis RAMique teretes v. angulati, in sin- 

 gulis spinescentes. Folia alterna, raro opposita v. term's verticillata , simplicia, integerrima 

 varieque lobata et dissecta, radicalia utplurimurn petiolata, sursum pedetentim in sessilia trans- 

 euntia, basi saepius anriculato-amplexicaulia v. inferiora vaginantia, passim appendicibus stipula- 

 ceis aucta, Flores rarissime in scapo solitario terminates , solemniter in racemos terminates 

 axillares v. oppositij'olios collecti, ebracteolati , bracteis quoque fere constanter abortivis , me- 

 diocris vulgo magnitudinis, albi Jlavi rosei raro coerulei. Indumentum simplex occur rit, bifurca- 

 tum, ramosum atque stellatum, — Ordo vastus per omnem terrarum orbem dispersus limites 

 vegetationis phaenogamicae in regionibus polaribus montibusque altissimis attingit. Maximum 

 ejus partem hemisphaerii borealis plaga alit temper at a , imprimis Europae Asiaeqne minor is ; 

 versus polum aliquantum rarescunt , rarissimae inter tropicos nascuntur, temperiem in calidis 

 quaerentes potissimum monticolae ; nova exsurgit trans Capricornum caterva , multo tamen 

 minus quam cis Cancrum popttlosa. Quae in Brasilia inveniuntur Cruciferae , majore ex parte 

 mortalium commercio J'ortuito illatae sunt. 



Obs.: De florum morphologia ad calcem Fumariacearum pauca exposituri sumus. 



CONSPECTUS TRIBUUM GENERUMQUE IN BRASILIA PROVENIENTIUM. 



A. Capsulae bivalves latiseptae (i. e. septum majorem inter capsulae 

 diametros trans versales occupans, (|)). 



Trib. I. ARABIDEAE. Cotyledones accumbentes. (o — ). Siliquosae. 



Semina 2-seriata I. NASTURTIUM. 



Semina 1-seriata II. CARDAMINE. 



Trib. II. ALYSSINEAE. Cotyledones accnmbentes. Siliculosae. 



III. VESICARIA. 

 Trib. III. SISYMBRIEAE. Cotyledones incumbentes (o [ | ). Siliquosae. 



Siliqua hexagona v. teretiuscula. Folia utplurimurn pinnatisecta IV. SISYMBRIUM. 



Siliqua plerumque tetragona. Folia integra V. ERYSIMUM. 



